EkBass/fiwiki-20250220-pages-articles huggingface dataset:
Norge/Vänerbanan

Norge/Vänerbanan on Y-muotoinen ratalinja Ruotsissa. Radan pääosuus kulkee Göteborgin päärautatieasemalta Kilin asemalle, pääosin Vänernin länsirannikkoa pitkin. Erikstadista Kornsjøhön on haara, joka jatkuu Norjan puolella Østfoldbanenina. Rataosuuksien pituudet ovat 122 kilometriä Göteborgista Erikstadiin, 180 kilometriä Göteborgista Kornsjøhön, ja 232 kilometriä Göteborgista Kiliin. Rata on yksiraiteinen Göteborgin ja Öxneredin välistä 82 kilometrin pituista osuutta lukuun ottamatta, joka valmistui vuonna 2012 kaksiraiteiseksi. "Norge/Vänerbananille" on suunnitteilla lisää hankkeita vuosille 2020-2025. ==Lähteet== == Aiheesta muualla == Luokka:Ruotsin rataverkko Luokka:Norjan rautatiet
Walesilainen keittiö

Walesilainen keittiö on perinteisesti perustunut walesilaisen työmiehen ruokavalioon, ja siihen kuuluvat etenkin lampaan-, sian- ja naudanliha, kala, äyriäiset ja sydänsimpukka. Walesin tärkeimmät vihannekset ovat purjo ja keräkaali, joista tehdään yleensä pekonin, lampaanlihan ja perunan kanssa perinteistä cawl-keittoa. Toinen walesilainen kansallisruoka on merileväleipä bara lawr, jota syödään kauran ja pekonin kera aamiaiseksi tai illalliseksi. Walesissa syötiin ennen vanhaan arkisin lähinnä sianlihaa, ja lampaanliha varattiin juhliin ja lomapäiviin. Nykyaikana juuri lammas yhdistetään walesilaiseen keittiöön. Kaloista walesilaisille tärkeimmät ovat lohi ja taimen. Walesin tunnetuin juusto on luultavasti mieto, valkoinen ja mureneva caerphilly. Tunnetussa Welsh rarebit -ruokalajissa juustoa sekoitetaan voihin, jauhoon ja olueen ja levitetään paahtoleivälle. Teehetki on walesilaisille tärkeä, ja teen kanssa he nauttivat muun muassa bara brith -leipää, johon käytetään kuivattua hedelmää, Teisen lap -hedelmäkakkua, teisen carawe -kuminakakkua, teisen mêl -hunajakakkua tai mausteisia walesilaisia kakkuja (Welsh cakes). Walesilainen aamiainen muistuttaa tuhtia englantilaista aamiaista, mutta siihen käytetään myös joitain paikallisia aineksia, kuten merileväleipää ja sydänsimpukkaa. Jouluisin Walesissa on nautittu perinteistä walesilaista joulukakkua, johon käytetään hedelmiä ja pähkinöitä. Pubit ovat Walesissa suosittuja ruokailu- ja juomapaikkoja sekä yhteisön sosiaalisen elämän keskuksia. Walesilaisissa pubeissa lauletaan usein yhdessä, kuten walesilaisilla on tapana. Olut on walesilaisten perinteinen suosikkijuoma, etenkin ale. Myös siideri on suosittua. == Lähteet == == Aiheesta muualla == *
Voikosken kalliomaalaus

Voikosken kalliomaalaus on pieni ja sään haalistama kalliomaalaus Sarkaveden eteläpäässä Voikosken niskan rantakalliossa Kouvolan puolella Mäntyharjun kanssa yhteisestä rajasta Kymenlaaksossa. Maalaus on haalistunut ja jäkälän peittämä. Sen löysi Timo Miettinen vuonna 1977. == Sijainti == Kohde sijaitsee Voikosken niskalla sen itärannalla Kasakkaharjun länsilounaaseen aukeavassa pystykalliossa, joka sijaitsee pienen lahdelman rannalla rantapuiden takana. Paikalle pääsee jalan ja veneellä, mutta virtaukset tulisi huomioida jäällä kulkiessa. ==Maalaukset== Maalaukset ovat vaalenneet ja osin tuhoutuneet, eikä kaikkea saa näkyviin edes vahvistamalla punaväriä digitaalivalokuvista. Osa kuvioista on myös harmaan jäkälän peittämiä. Ne sijaitsevat 0,5−2,5 metriä järvenpinnan yläpuolella. Vasemmanpuoleisin kuvio sijaitsee ylhäällä ja esittää kädetöntä koukkupolvista ihmistä. Se on 23 senttimetriä pitkä. Tämän oikealla puolella 20 senttimetriä pitkä pystyviiva, joka on katkelma jostakin kuviosta. Aivan alhaalla on ilmeisesti 26 senttimetriä pitkä ihmishahmo, mutta siltä puuttuu toinen käsi ja jalka. Timo Miettinen on erottanut ihmisellä ylös koukistetut kädet ja soikean pään. Jalan ja viereisen pyöreähkön kuvion välille on vedetty kaareva viiva. Antti Lahelma ehdottaa tulkintaa, jossa kuvio merkitsee oliota, joka on puoliksi ihminen ja puoliksi käärme. Oikealla erottuu vaivoin venekuvio, joka on osittain jäkälien peittämä. Se on maalattu hieman vinosti vasemmalle nousevaksi. Jäkälän vuoksi ei voi sanoa, ovatko kuvataanko miehistöä viivoilla vai kolmioilla. Niitä näyttäisi olevan 5−6 jäsentä. == Katso myös == Sarkavedessä on kaksi muutakin kalliomaalausta 9 kilometriä pohjoiseen noin 600 metrin etäisyydellä toisistaan: * Kannonaluksen kalliomaalaus * Haukkavuoren kalliomaalaukset == Lähteet == * * Muinaistaideyhdistys: Voikoski * Luukkonen, Ismo: Voikoski * === Viitteet === == Aiheesta muualla == * Luukkainen, Ismo: Suomen kalliomaalauksia, valokuvia * Kivikäs, Pekka: Suomen kalliomaalaukset , Kulttuurin Keski-Suomi * * Valkealan kylät: Kalliomaalaus - Voikoski, Sakaravesi * Suomen Museo Online: Valkealan Voikosken kalliomaalaus, useita valokuvia Luokka:Suomen kalliomaalaukset Luokka:Kouvolan historia Luokka:Valkeala
Hallin Janne (elokuva)

Hallin Janne on Roland af Hällströmin ohjaama ja käsikirjoittama elokuva vuodelta 1950. Se on Fenno-Filmin viimeinen elokuva ennen kuin yhtiö yhdistyi Adams-Filmiin. Elokuva liittyy kansanballadeihin perustuviin elokuviin, ja se kertoo kuoreveteläisestä murhamiehestä Hallin Jannesta eli Juha Mattilasta ja 1867 tapahtuneesta veriteosta. Aiheesta oli kiinnostunut usea tuotantoyhtiö ja ohjaaja jo 1930-luvun lopulla, mutta lopulta se toteutui Hällströmin ohjaamana ja Fenno-Filmin tuottamana.Muut tiedot, Elonet.fi, viitattu 15.7.2013 ==Tausta== Tarinan taustalla on tapaus, jossa kaksi Kuorevedellä 1840-luvulla syntynyttä miestä, Juha Mattila ja Santeri Maijanpoika, surmaa postinjakajan ja vie tältä rahat. Miehet saivat kuolemantuomion, mutta käytännön mukaan tuomio muutettiin elinkautiseksi ja miehet karkotettiin Siperiaan pakkotyöhön. Juha Mattila sepitti karkotusta odottaessaan vaiheistaan laulun, joka ilmestyi ensimmäisen kerran 1868 vihkosessa Nykyisempiä Nuoren kansan Sulolauluja, jonka ensimmäisen Postin-murhaaja Hallin Janne itse on kirjoittanut ja töistänsä ja elämästänsä kuwaillut ja myöhemmin useaan kertaan uudestaan muun muassa arkkiveisuna. Eero Alpi kirjoitti 1920 aiheesta aikoinaan varsin suositun näytelmän, ja Olga Vuolle julkaisi 1923 romaanin Hallin Janne, mutta Hällström mainitsee eräässä haastattelussa, ettei hän ole hyödyntänyt niitä, vaan käsikirjoitus pohjautuu kansantietouteen ja oikeuden pöytäkirjoihin. Elokuvasta on kuitenkin löydetty runsaasti Vuolteen romaanin repliikkejä ja muita yhtymäkohtia. Tarina on laajennettu kertomaan myös Siperian vaiheista, mutta todellisuudessa miesten kohtalosta siellä ei ole tietoa. Elokuvan kantaesitys oli 1. syyskuuta 1950 Kuoreveden Korpi-Elossa. Kaikkiaan sen yleisönsuosio jäi keskimääräistä vähemmäksi, ja se jäi tappiolle. ==Näyttelijät== == Vastaanotto == Elokuva saa aikalaisarvioissa paljon kiitosta. Muun muassa Eugen Terttula toteaa, että se ”on kuin sankarinsa sarkanuttu: harmaa ja karhea, mutta lämmin, luja kotoinen”. Vastapainoksi kuitenkin esimerkiksi Jouko Tyyri kirjoitti Ylioppilaslehdessä, että se on jäänyt ohueksi ja värittömäksi, luonnoksen asteelle. Helge Heralan roolityötä ensimmäisessä elokuvaroolissaan pidetään onnistuneena.Lehdistöarvioita, Elonet.fi, viitattu 15.7.2013 ==Lähteet== ==Aiheesta muualla== * Luokka:Roland af Hällströmin ohjaamat elokuvat Luokka:Suomalaiset mustavalkoelokuvat Luokka:Vuoden 1950 suomalaiset elokuvat Luokka:Suomalaiset historialliset elokuvat Luokka:Aiemmin julkaistuun materiaaliin perustuvat elokuvat
Ibuki

Ibuki tarkoittaa seuraavia asioita: *Ibuki (vuori), vuori Japanissa *Ibuki (Shiga), entinen Japanin kaupunki *Ibuki (satelliitti) ;Keisarillisen Japanin laivasto *Ibuki-luokka (taisteluristeilijä) *Ibuki (1907), Ibuki-luokan taisteluristeilijä *Ibuki-luokka (risteilijä) *Ibuki (1943), Ibuki-luokan raskas risteilijä, muutettu lentotukialukseksi
Simson ja orjakuningatar

Simson ja orjakuningatar () on vuonna 1963 valmistunut italialainen seikkailuelokuva. Peplum- ja miekkamieslajityyppien sekoitusta edustavan filmin on ohjannut Umberto Lenzi. Sen sankareita, Zorroa ja Simsonia (alkuperäisversiossa Macistea) näyttelevät Pierre Brice ja Sergio Ciani alias Alan Steel. ==Juoni== Navarran kuninkaan kuoltua hänen veljentyttärensä, ilkeä prinsessa Malva ja oikeamielinen Isabella kamppailevat maan valtaistuimesta. Vallanperijän nimi on kirjoitettu kuninkaan testamenttiin. Malva ja hänen rakastajansa, vartiokaartin komentaja Garcia palkkaavat voimamies Simsonin noutamaan testamentin. Isabellan rakastettu Ramón neuvoo tätä lähettämään miekkasankari Zorron samaan tehtävään. Simson ja Zorro kamppailevat testamentista, kunnes lopulta he yhdistävät voimansa ja kukistavat hallitsijaksi julistautuneen Malvan apureineen. Isabellasta tulee kuningatar ja naamionsa riisunut Zorro osoittautuu hänen rakastajakseen Ramóniksi. ==Näyttelijät== ==Tuotanto== Simson ja orjakuningatar on yksinkertainen mutta viihdyttävä seikkailuelokuva. Peplum- ja miekkamieslajityyppien sekoitus vaikuttaa tahattomalta parodialta, ja aikakoneella 1500-luvun Espanjaan siirtynyt Simson (Maciste) jää väkisinkin Zorron altavastaajaksi. Puhdasta peplumia edustaa naurettava lavastekrokotiili, jonka suuhun Simson on vähällä joutua. Sergio Ciani esiintyi samana vuonna myös toisessa ”Voimamies kohtaa Zorron” -elokuvassa Golia e il cavaliere mascherato (”Goljat ja naamioitu ratsumies”), jonka on ohjannut Piero Pierotti. == DVD-julkaisut == Elokuva on saatavilla laadultaan erinomaisena ranskalaisena DVD-julkaisuna, joka sisältää ranskan- ja italiankieliset ääniraidat sekä ranskankielisen tekstityksen. Sen kylkiäisenä on Franco Montemurron ohjaama Zorro alla corte d'Inghilterra (”Zorro Englannin hovissa”, 1971). == Lähteet == == Aiheesta muualla == * * Luokka:Italialaiset historialliset seikkailuelokuvat Luokka:Vuoden 1963 italialaiset elokuvat
Jussi Ketonen

Jussi Antero Ketonen (s. 1952) on suomalaissyntyinen Yhdysvalloissa asuva matemaatikko. Hän asuu nykyisin Palo Altossa Kaliforniassa. Hän on nuorin tohtoriksi väitellyt suomalaissyntyinen henkilöFilosofi joutui poliittiseen soppaan, Helsingin Sanomat 7.3.2013. Ketosen vanhemmat ovat professori Oiva Ketonen ja maisteri Sirkka Elina Munter.Kuka kukin on 1978 : Oiva Ketonen Ketonen valmistui filosofian kandidaatiksi Åbo Akademista 15-vuotiaana vuonna 1968. Hän väitteli vuonna 1971 19-vuotiaana tohtoriksi Wisconsinin yliopistossa. Väitöskirjan nimi oli Everything You Wanted to Know About Ultrafilters But Were Afraid to Ask.Mathematics Genealogy Project : Jussi Antero Ketonen Ketonen on ollut naimisissa vuodesta 1973 yhdysvaltalaisen kirjailijan Rachel Lodenin (s. 1948) kanssa.Rachel Loden (1948–) == Julkaisuja == * Strong compactness and other cardinal sins, Ann. Math. Logic 5, 47-76, 1972 * Banach spaces and large cardinals. Fundamenta Mathematicae, 81:291{303), 1974 * Miroslav Benda and Jussi Ketonen : On regularity of ultrafilters. Israel J. Math. 17, 231-240, 1974 * On the existence of P-points in the Stone-Cech compactification of integers. Fundamenta Mathematicae, 92:91–94, 1976 * The structure of countable Boolean algebras. Annals of Mathematics 108 (1): 41–89, 1978 * Efficient theorem proving in set theory. In P. Suppes (Ed.), University-level computer-assisted instruction at Stanford: 1968-1980. Stanford University, Institute for Mathematical Studies in the Social Sciences,1981 * Jussi Ketonen and Robert M. Solovay : Rapidly growing Ramsey functions. Annals of. Mathematics, 113(2):267–314, 1981 * Jussi Kctonen and Joseph S. Weening : The Language of an Interactive Proof Check. Department of Computer Science, Stanford University, Report No. STAN-E-83-992, Decembcr 1983 (Pdf-tiedostona) * Gianluigi Bellin and Jussi Ketonen : A decision procedure revisited : Notes on direct logic, linear logic and its implementation. Theoretical Computer Science 95 : 115-142, 1992 (Pdf- tiedostona ) * On a decidable fragment of predicate calculus. (Pdf-tiedostona ) == Lähteet == Luokka:Yhdysvaltalaiset matemaatikot Luokka:Amerikansuomalaiset henkilöt Luokka:Vuonna 1952 syntyneet Luokka:Elävät henkilöt
Pyrstöveitsikalat

Pyrstöveitsikalat (Apteronotidae) on veitsikaloihin kuuluva heimo. Heimon lajeja tavataan makeista vesistä Keski- ja Etelä-Amerikasta. Eräitä pyrstöveitsikalalajeja pidetään akvaariokaloina. ==Lajit ja anatomia== Pyrstöveitsikalojen heimo jaetaan 13 sukuun ja lähteestä riippuen 45-64 lajiin. Tyypillisiä piirteitä ovat pitkänomainen ruumiinmuoto, selän pitkähkö siimamainen elin ja hyvin pitkä peräevä. Suurin laji Apteronotus magdalenense voi kasvaa 1,3 m pitkäksi. Pyrstöveitsikalat ovat ainoita kaloja veitsikalojen lahkossa, joilla on pyrstöevä. Eräillä heimon pyrstöveitsikalaljeilla on pitkä kuono. Heimon kalat pystyvät tuottamaan korkeataajuuksisen heikon sähkökentän ja erotuksena muista sähköelin on muodostunut hemokudoksesta ei lihaskudoksesta. ==Levinneisyys ja elintavat== Pyrstöveitsikalojen levinneisyysalue ulottuu Panamasta Argentiinaan ja Etelä-Amerikassa ainoa maa, josta heimon lajeja ei tavata on Chile. Useimmat niistä elävät nopeasti virtaavissa puroissa ja joissa. Pyrstöveitsikalojen ravintoa ovat pienemmät kalat, vesihyönteiset ja niiden toukat. Eräät lajit syövät myös sienieläimiä. Mustaveitsikalaa (Apteronotus albifrons) ja samettiveitsikalaa (A. leptorhynchus) pidetään akvaariokaloina. ==Lähteet== Luokka:Veitsikalat
Aukile

Aukile on sikiön tai lapsen pään vielä luutumatonta kohtaa. Lapsi syntyy normaalisti kallojen luut saumaantumattomana toisiinsa, eli luuttomia kohtia päässä. Ihmisillä ja apinoilla on tyypillisesti syntyessään kuusi aukiletta. Aukileet mahdollistavat aivojen nopean kasvun, sillä aivot kasvavat nopeammin kuin mitä ympäröivät kallojen luut pystyvät kasvamaan. Aukileiden liian nopea luutuminen syntymän jälkeen saattaa häiritä lapsen aivojen kehitystä. ==Lähteet== == Aiheesta muualla == Luokka:Pään luusto
Ludlow (täsmennyssivu)

Ludlow voi tarkoittaa seuraavia asioita * Ludlow, pieni kaupunki Shropshiressä, Englannin ja Walesin rajamailla * Ludlow’n linna Ludlow’n kaupungissa * Ludlow, valinkone * Ludlow-epookki, geologinen ajanjakso * HMS Ludlow (G57), Kuninkaallisen laivaston hävittäjä == Sukunimi== * Edmund Ludlow (n. 1617–1692), brittiläinen poliitikko * George C. Ludlow (1830–1900), New Jerseyn kuvernööri 1881–1884 * John Malcolm Ludlow (1921–1911), brittiläinen sosialistinen poliitikko ja kirjailija * Peter Ludlow (s. 1957), yhdysvaltalainen filosofi Luokka:Luettelot henkilöistä sukunimen mukaan
Vaison-la-Romaine

Vaison-la-Romaine on kunta Vauclusen departementissa Provence-Alpit-Rivieran alueella Kaakkois-Ranskassa. Kaupunki sijaitsee Mont Ventoux’n pohjoispuolella Ouvèzejoen varrella. Kaupunki on ollut olemassa jo roomalaisten aikana ja siellä on hyvin säilyneitä roomalaisten rakentamia taloja sekä teatteri. Niiden lähistöllä on tehty monia merkittäviä arkeologisia kaivauksia. Vaison- la-Romainen yläkaupunki on rakennettu renessanssikaudella ja 1700-luvulla. Kaupungin uuden ja vanhan puolen yhdistää roomalaisaikainen kaarisilta, joka on jo vuonna 1840 luokiteltu historialliseksi muistomerkiksi.[ http://www.vaison-la-romaine.com/] Kunnan kotisivut Ouvèzejoki tulvi 22. syyskuuta vuonna 1992 ja aiheutti kaupungille suuria tuhoja. == Ystävyyskaupungit == * Martigny, Sveitsi == Lähteet == Luokka:Vauclusen kunnat
Jordan Eagers

Jordan Eagers (s. 3. tammikuuta 1989 Sheffield, Englanti, Yhdistynyt kuningaskunta) on englantilainen jalkapalloilija.Veikkausliiga Pelipaikaltaan hän on keskikenttäpelaaja.IFK Mariehamn Eagers pelasi Veikkausliigan kaudella 2008 13 ottelua IFK Mariehamnissa. Sen jälkeen hän teki sopimuksen Sheffield FC:n kanssa, jonka jälkeen hän edusti Staveley Miners Welfarea kolmen kauden verran. Hän palasi Sheffield FC:hen tammikuussa 2013. == Lähteet == Luokka:Englantilaiset jalkapalloilijat Luokka:Vuonna 1989 syntyneet Luokka:Elävät henkilöt
Jääkiekon alle 18-vuotiaiden maailmanmestaruuskilpailut 2008

Jääkiekon alle 18-vuotiaiden maailmanmestaruuskilpailut 2008 pelattiin Venäjän Kazanissa 13.−24. huhtikuuta 2008. Turnaus oli historian kymmenes alle 18-vuotiaiden maailmanmestaruusturnaus, ja sen voitti Kanada. == Alkusarja == === Lohko A === Joukkue O V JAV JAH H TM PM P 4 4 0 0 0 26 9 12 4 3 0 0 1 21 7 9 4 1 1 0 2 13 19 5 4 1 0 1 2 13 19 4 4 0 0 0 4 4 23 0 === Lohko B === Joukkue O V JAV JAH H TM PM P 4 4 0 0 0 23 9 12 4 3 0 0 1 20 12 9 4 2 0 0 2 15 15 6 4 1 0 0 3 9 21 3 4 0 0 0 4 9 19 0 == Putoamissarja == Joukkue O V JAV JAH H TM PM P 3 3 0 0 0 14 5 9 3 2 0 0 1 12 6 6 3 1 0 0 2 9 12 3 3 0 0 0 3 5 17 0 == Pudotuspelit == Ottelujen alkamisajat ovat paikallisia aikoja. === Puolivälierät === === Välierät === === Sijoitusottelu 5. sijasta === === Pronssiottelu === === Loppuottelu === ==Palkinnot== ===IIHF:n valitsemat turnauksen parhaat pelaajat=== *Paras maalivahti: Jake Allen *Paras puolustaja: Michal Jordan *Paras hyökkääjä: Kirill Petrov *Arvokkain pelaaja: Jake Allen http://stats.iihf.com/Hydra/148/IHM148000_85I_1_0.pdf === Median valitsema tähtikentällinen === *Maalivahti: Jake Allen *Puolustajat: Victor Hedman, Vjatšeslav Voinov *Hyökkääjät: Nikita Filatov, Kirill Petrov, Mattias Tedenby http://stats.iihf.com/Hydra/148/IHM148000_98_1_0.pdf == Sijoitukset == Sija Joukkue align="center" align="center" align="center" 4\. 5\. 6\. 7\. 8\. 9\. 10\. http://stats.iihf.com/Hydra/148/IHM148Z011_Final_Ranking_1_0.pdf == Lähteet == * Kisat IIHF:n sivuilla * Passionhockey.com: IIHF U18 2008 * Hockeyarchives: IIHF U18 2008 * http://avlh.sweb.cz/MS-18.pdf === Viitteet === 2008 Luokka:Vuoden 2008 jääkiekko Luokka:Venäjän jääkiekko Luokka:Kazanin urheilu
Appenzeller Bahnen

Appenzeller Bahnen (AB) on sveitsiläinen rautatieyhtiö, jolla on vähäisessä määrin myös bussiliikennettä. Yhtiö toimii Koillis-Sveitsissä Appenzell Ausserrhodenin, Appenzell Innerrhodenin ja Sankt Gallenin kantonien alueella. Yhtiön pääkonttori Herisaussa. == Liikenne == Appenzeller Bahnen harjoittaa lähinnä matkustajaliikennettä. Vuonna 2012 yhtiö kuljetti 5,1 milj. matkustajaa. Liikennesuorite oli 43 milj. matkustajakilometriä ja ajetut reitit 1,8 milj. kilometriä. == Rataverkko == Appenzeller Bahnenin rataverkko koostuu kolmesta yksittäisestä rataosuudesta sekä yhdestä isommasta kokonaisuudesta. Radat eivät ole teknisesti yhteydessä muihin rautateihin, mutta kaikki radat alkavat SBB:n runkoverkon asemilta. Rataosuus Pituus, km Raideleveys, mm Käyttöjännite Käyttöönotto Rorschach–Heiden 5,7 1435 15 kV, 16,7 Hz 6.9.1875 Rheineck–Walzenhausen 2,0 1200 600 V dc 27.6.1896 Sankt Gallen – Trogen 9,8 1000 600–1000 V dc 10.7.1903 Gossau– Appenzell–Wasserauen 32,1 1000 1500 V dc 1875-1913 Sankt Gallen – Gais – Appenzell 20,0 1000 1500 V dc 1.10.1889 Altstetten–Gais 7,7 1000 1500 V dc 17.11.1911 Yhteensä 77,3 == Historia == Nykyinen Appenzeller Bahnen AG syntyi vuonna 2006, kun neljä paikallista yhtiötä, Rorschach-Heiden-Bergbahn (RHB), Rheineck-Walzenhausen- Bergbahn (RhW), St.Gallen-Speicher-Trogen (TB) ja vanha Aktiengesellschaft Appenzeller Bahnen, yhdistyivät. Edeltäjäyhtiöiden historia alkaa vuodesta 1875, jolloin Rorschach–Heiden-rata otettiin käyttöön. == Lähteet == * * == Aiheesta muualla == Luokka:Sveitsiläiset rautatieyhtiöt Luokka:Sankt Gallenin kantoni Luokka:Appenzell Ausserrhoden Luokka:Appenzell Innerrhoden
Röntgenfilmi ja filmikasetti

Röntgenfilmi ja filmikasetti ovat filmi ja suojakotelo, johon voidaan kuvata röntgentutkimuksia. Röntgenfilmi muistuttaa rakenteeltaan valokuvausfilmiä. Poikkeuksena on röntgenfilmin sietokyky pimiön punaiselle tai kellanruskealle suojavalolle. Lisäksi röntgenfilmissä on kaksinkertainen rakenne, eli röntgenfilmissä on säteilylle herkkä kerros molemmin puolin filmipohjaa. Filmikasetti on valotiivis rasia, johon filmi kuvaamista varten laitetaan. Kasetin sisäseiniin on liimattu vahvistuslevyt, jotka fluerensoivat röntgensäteilyn valoksi. Vahvistuslevyjen vuoksi röntgenfimi valottuu 95 %:sti valolla ja 5 %:sti suoralla säteilyllä Röntgenfilmeistä maailmanlaajuisesti siirrytty paljolti digitaalisen röntgenkuvaukseen lääketieteessä. ==Lähteet== Luokka:Radiologia
Patricio Hacbang Alo

Patricio Hacbang Alo (2. joulukuuta 1939 Cebu – 13. huhtikuuta 2021Catholic- Hierarchy.org: Bishop Patricio Hacbang Alo) oli filippiiniläinen roomalaiskatolinen piispa. Hänet vihittiin papiksi 14. maaliskuuta 1964 ja nimitettiin Davaon arkkihiippakunnan vihkipiispaksi sekä Thibiucan titulaaripiispaksi 14. huhtikuuta 1981. Piispaksi vihkiminen seurasi 7. kesäkuuta. Pääkonsekraattorina toimi Julio Rosales y Ras, jota avustivat Manuel S. Salvador ja Pedro Rosales Dean. Alo sai 9. marraskuuta 1984 nimityksen Matin piispaksi. == Lähteet == Luokka:Filippiiniläiset papit Luokka:Katoliset piispat Luokka:Vuonna 1939 syntyneet Luokka:Vuonna 2021 kuolleet
Maurice de Germiny

Maurice de Germiny (s. 23. marraskuuta 1939 Saint-Maurice-du-Désert) on ranskalainen roomalaiskatolinen piispa. Hänet vihittiin papiksi 29. kesäkuuta 1974 ja nimitettiin Bloisin hiippakunnan johtoon 27. maaliskuuta 1997. Piispaksi vihkiminen seurasi 24. toukokuuta. Pääkonsekraattorina toimi Jean- Marie Lustiger, jota avustivat Pierre Marie Léon Augustin Plateau ja Henri Marie Raoul Brincard.Catholic-Hierarchy.org: Bishop Maurice de Germiny == Lähteet == Luokka:Ranskalaiset piispat Luokka:Katoliset piispat Luokka:Vuonna 1939 syntyneet Luokka:Elävät henkilöt
Jacinto Vásquez Ochoa

Jacinto Vásquez Ochoa (5. marraskuuta 1909 Tarqui – 21. heinäkuuta 1980) oli kolumbialainen roomalaiskatolinen piispa. Hänet vihittiin papiksi Garzónin hiippakuntaan 3. joulukuuta 1939 ja nimitettiin Espinalin hiippakunnan johtoon 22. joulukuuta 1956. Piispaksi vihkiminen seurasi 28. huhtikuuta 1957. Pääkonsekraattorina toimi Paolo Bertoli, jota avustivat Gerardo Martínez Madrigal ja Arturo Duque Villegas.Catholic-Hierarchy.org: Bishop Jacinto Vásquez Ochoa Vásquez Ochoa osallistui Vatikaanin toiseen kirkolliskokoukseen. Hän erosi tehtävistään piispana 12. joulukuuta 1974. == Lähteet == Luokka:Kolumbialaiset papit Luokka:Katoliset piispat Luokka:Vuonna 1909 syntyneet Luokka:Vuonna 1980 kuolleet
Ante Ivas

Ante Ivas (s. 26. joulukuuta 1939 Vodice) on kroatialainen roomalaiskatolinen piispa. Hänet vihittiin papiksi 5. heinäkuuta 1964 ja nimitettiin Šibenikin hiippakunnan johtoon 5. helmikuuta 1997. Piispaksi vihkiminen seurasi 19. maaliskuuta. Pääkonsekraattorina toimi Franjo Kuharić, jota avustivat Ante Jurić ja Ivan Prenđa.Catholic-Hierarchy.org: Bishop Ante Ivas == Lähteet == Luokka:Kroatialaiset papit Luokka:Katoliset piispat Luokka:Vuonna 1939 syntyneet Luokka:Elävät henkilöt
Videoblogi

Videoblogi (arkikielessä vlogi, , vlog) on blogi, joka tehdään videokuvaamalla. Videoblogeja tekeviä kutsutaan vloggaajiksi. Tunnettuja suomalaisia vloggaajia ovat muun muassa Lakko, Herbalisti, Soikku ja Saara. Suomalaisista kanavista eniten tilaajia YouTubessa on dudesonVLOG-kanavalla. Tunnettuja ulkomaalaisia vloggaajia ovat muun muassa PewDiePie ja Bethany Mota. Eräs suosituimmista vlogien julkaisupaikoista on videopalvelu YouTube. ==Katso myös== * Tubettaja == Lähteet == Luokka:Blogit
Nándor Bosák

Nándor Bosák (s. 28. joulukuuta 1939) on unkarilainen roomalaiskatolinen piispa. Hänet vihittiin papiksi 13. kesäkuuta 1963 ja nimitettiin Debrecen- Nyíregyházan hiippakunnan johtoon 31. toukokuuta 1993. Piispaksi vihkiminen seurasi 15. kesäkuuta. Pääkonsekraattorian toimi László Paskai, jota avustivat István Seregély ja József Tempfli.Catholic-Hierarchy.org: Bishop Nándor Bosák == Lähteet == Luokka:Unkarilaiset piispat Luokka:Katoliset piispat Luokka:Vuonna 1939 syntyneet Luokka:Elävät henkilöt
Khashaba Dadasaheb Jadhav

Khashaba Dadasaheb Jadhav (15. marraskuuta 1926 Goleshwar, Intia – 14. elokuuta 1984 Goleshwar, Intia) oli intialainen painija, joka voitti pronssia Helsingin olympialaisissa 1952. Jadhav oli itsenäistyneen Intian ensimmäinen yksilölajin olympiamitalisti. Hän osallistui Helsingin olympialaisten lisäksi Lontoon vuoden 1948 kisoihin. Jadhav kuoli moottoripyöräonnettomuudessa vuonna 1984, 57-vuotiaana. == Lähteet == * * Luokka:Intialaiset olympiamitalistit Luokka:Intialaiset vapaapainijat Luokka:Vuonna 1926 syntyneet Luokka:Vuonna 1984 kuolleet
Wendie Renard

thumb|right|220px|Renard kontrolloi palloa maaottelussa Saksaa vastaan. Wendie Renard (s. 20. heinäkuuta 1990 Schoelcher, Martinique) on ranskalainen jalkapalloilija, pelipaikaltaan puolustaja. Renard on pelannut Ranskan naisten maajoukkueessa ennen EM-kilpailujen 2022 alkua 131 maaottelua ja tehnyt niissä 33 maalia. Hän on edustanut maajoukkuetta MM-kilpailuissa 2011 ja olympialaisissa 2012, joissa molemmissa Ranska sijoittui neljänneksi. Olympialaisissa hän teki kaksi maalia. Renard pelasi myös vuoden 2013 EM- kilpailuissa, jossa hän Ranskan toisessa ottelussa Espanjaa vastaan teki ottelun ainoan maalinFrance surge into last eight with Spain scalp ja kolmannessa ottelussa Englantia vastaan Ranskan kolmannen maalinEngland out after France masterclass. MM-kilpailuissa 2015 Renard oli Ranskan kapteeni ja pelasi täyden ajan joukkueen jokaisessa ottelussa, samoin EM-kilpailuissa 2017. MM-kilpailuissa 2019 hän pelasi myös täyden ajan kaikissa otteluissa ja oli neljällä maalillaan joukkueen paras maalintekijä. Seuratasolla Renard on edustanut Olympique Lyonnais -seuraa vuodesta 2006 ja on ollut kahdeksan kertaa voittamassa naisten mestarien liigaa (2011, 2012. 2016, 2017, 2018, 2019, 2020, 2022). == Lähteet == * === Viitteet === == Aiheesta muualla == Luokka:Ranskalaiset jalkapalloilijat Luokka:Vuonna 1990 syntyneet Luokka:Elävät henkilöt
Gaëtane Thiney

Gaëtane Thiney (s. 28. lokakuuta 1985 Troyes) on ranskalainen jalkapalloilija, pelipaikaltaan keskikenttäpelaaja. Thiney on pelannut Ranskan naisten maajoukkueessa MM-kilpailujen 2019 päättyessä 161 maaottelua ja tehnyt niissä 58 maalia. Hän on edustanut maajoukkuetta MM-kilpailuissa 2011, 2015 ja 2019 sekä olympiakisoissa 2012. MM-kilpailuissa 2011 hän teki kaksi maalia ja olympiakisoissa 2012 yhden, ja molemmissa Ranska sijoittui neljänneksi. Thiney on pelannut myös vuosien 2009,http://www.uefa.com/womenseuro/season=2009/matches/round=15046/match=304292/index.html 2013 ja 2017 EM-kilpailuissa, joista ensin mainitussa hän teki yhden maalin ja vuoden 2013 kisoissa maalin puolivälieräottelun rangaistuspotkukilpailussa Tanskaa vastaan (Tanska voitti 2–4). Seuratasolla Thiney edusti FCF Juvisy -seuraa vuosina 2008–2017 ja siirtyi sitten Paris FC:n joukkueeseen. == Lähteet == * === Viitteet === Luokka:Ranskalaiset jalkapalloilijat Luokka:Vuonna 1985 syntyneet Luokka:Elävät henkilöt
József Tempfli

József Tempfli (9. huhtikuuta 1931 Urziceni – 25. toukokuuta 2016) oli romanialainen roomalaiskatolinen piispa. Hänet vihittiin papiksi 31. toukokuuta 1962 ja nimitettiin Oradea Maren hiippakunnan johtoon 14. maaliskuuta 1990. Piispaksi vihkiminen seurasi 26. huhtikuuta. Pääkonsekraattorina toimi László Paskai, jota avustivat Endre Gyulay ja Lajos Bálint.Catholic-Hierarchy.org: Bishop József Tempfli Tempfli jäi eläkkeelle 23. joulukuuta 2008. == Lähteet == Luokka:Romanialaiset papit Luokka:Katoliset piispat Luokka:Vuonna 1931 syntyneet Luokka:Vuonna 2016 kuolleet
Rudolf Voderholzer

thumb|Bischof Dr. Rudolf Voderholzer (2014) Rudolf Voderholzer (s. 9. lokakuuta 1959 München) on saksalainen roomalaiskatolinen piispa. Hänet vihki papiksi Münchenin ja Freisingin arkkihiippakuntaan Friedrich Wetter 17. kesäkuuta 1987. Hänet nimitettiin Regensburgin hiippakunnan johtoon 6. joulukuuta 2012, ja piispaksi vihkiminen seurasi 26. tammikuuta 2013. Pääkonsekraattorina toimi Reinhard Marx, jota avustivat Gerhard Ludwig Müller ja František Radkovsky.Catholic-Hierarchy.org: Bishop Rudolf Voderholzer == Lähteet == == Aiheesta muualla == Luokka:Saksalaiset papit Luokka:Katoliset piispat Luokka:Vuonna 1959 syntyneet Luokka:Elävät henkilöt
František Radkovský

František Radkovský (s. 3. lokakuuta 1939 Třešť) on tšekkiläinen roomalaiskatolinen piispa. Hänet vihittiin papiksi 27. kesäkuuta 1970 ja nimitettiin Prahan arkkihiippakunnan vihkipiispaksi sekä Aggarin titulaaripiispaksi 17. maaliskuuta 1990. Piispaksi vihkiminen seurasi 7. huhtikuuta. Pääkonsekraattorina toimi František Tomášek, jota avustivat Jan Lebeda ja Antonín Liška.Catholic-Hierarchy.org: Bishop František Radkovsky Radkovský sai 31. toukokuuta 1993 nimityksen Plzeňin piispaksi. == Lähteet == Luokka:Tšekkiläiset piispat Luokka:Katoliset piispat Luokka:Vuonna 1939 syntyneet Luokka:Elävät henkilöt
Corine Franco

Corine Franco (s. 5. lokakuuta 1983 La Rochelle) on ranskalainen jalkapalloilija, pelipaikaltaan puolustaja. Franco pelasi Ranskan naisten maajoukkueessa 89 maaottelua ja teki niissä 11 maalia. Hän pelasi ensimmäisen maaottelunsa helmikuussa 2003 ja viimeisen maaliskuussa 2014. Hän edusti maajoukkuetta MM-kilpailuissa 2011 ja olympialaisissa 2012, joissa molemmissa Ranska sijoittui neljänneksi. Franco pelasi myös vuosien 2009http://www.uefa.com/womenseuro/season=2009/matches/round=15047/match=2001417/index.html ja 2013 EM-kilpailuissa. Seuratasolla Franco edusti ASJ Soyaux'ta vuosina 2001–2008 ja Olympique Lyonnais -seuraa vuosina 2008–2018. Hän oli voittamassa naisten mestarien liigaa vuosina 2011, 2012, 2016, 2017 ja 2018. == Lähteet == * === Viitteet === Luokka:Ranskalaiset jalkapalloilijat Luokka:Vuonna 1983 syntyneet Luokka:Elävät henkilöt
Kinnekullebanan

Kinnekullebanan on 121 kilometriä pitkä sähköistämätön yksiraiteinen ratalinja, joka kulkee Ruotsin Håkantorpista Lidköpingin ja Mariestadin kautta Gårdsjöhön. Gårdsjössä rata yhdistyy Västra stambananiin ja Håkantorpissa Älvsborgsbananiin. Radalta puuttuu sekä automaattinen kulunvalvonta että keskitetty liikenteenohjaus. ==Lähteet== == Aiheesta muualla == Luokka:Ruotsin rataverkko Luokka:Länsi-Götanmaan lääni
Andorralaiset eurokolikot

Andorralaiset eurokolikot ovat Andorralle myönnettyjä eurokolikoita. Ne suunniteltiin julkaistavaksi 1. tammikuuta 2014, kunnes julkaisupäivä muutettiin maalis-huhtikuulle 2014. Myöhemmin julkaisupäivä muutettiin loppuvuodelle 2014. 23. joulukuuta ilmoitettiin, että pieni erä kolikoita oli lähetetty valituille henkilöille ja lopullinen virallinen julkaisupäivä on 15. tammikuuta 2015http://www.govern.ad/finances/item/5849-els-sets-estandard-de- monedes-d-euro-andorranes-es-podran-sol-licitar-a-partir-d-aquest-dimarts-a- la-tarda. Eurokolikoissa arvo- eli klaavapuoli on kaikissa euromaissa samanlainen, mutta kääntö- eli kruunapuolen jokainen euromaa suunnittelee itse omille kolikoilleen. Andorran yhden, kahden ja viiden sentin kolikoissa on kuvattuna pyreneidenvuohi. Kymmenen, kahdenkymmenen ja viidenkymmenen sentin kolikossa on kuvattuna renessanssitaiteellinen kirkkorakennus Església de Sant Martí de la Cortinada. Yhden euron kolikossa on kuvattuna historiallinen rakennus Casa de la Vall. Kahden euron kolikossa on kuvattuna Andorran vaakuna. ==Lähteet== ==Aiheesta muualla== *http://www.kolikot.com/uutiset/85 *http://www.keraily.info/2013/05/andorran-eurokolikot-ja-niiden- lyontimaarat.html *http://www.eurocoins.co.uk/andorra.html Luokka:Eurokolikot maittain Luokka:Andorra
Élise Bussaglia

Élise Bussaglia (s. 24. syyskuuta 1985 Sedan) on ranskalainen jalkapalloilija, pelipaikaltaan keskikenttäpelaaja. Bussaglia on pelannut Ranskan naisten maajoukkueessa MM-kilpailujen 2019 päättyessä 192 maaottelua ja tehnyt niissä 30 maalia. Hän on edustanut maajoukkuetta MM-kilpailuissa 2011, olympialaisissa 2012, MM-kilpailuissa 2015 ja MM-kilpailuissa 2019, joista kahdessa ensiksi mainitussa Ranska sijoittui neljänneksi. MM-kilpailuissa 2011 hän teki puolivälieräottelussa Englantia vastaan Ranskan ainoan maalin. Bussaglia on pelannut myös vuosien 2005,http://www.uefa.com/womenseuro/season=2005/matches/round=1929/match=80079/index.html 2009,http://www.uefa.com/womenseuro/season=2009/matches/round=15046/match=304292/index.html 2013 ja 2017 EM-kilpailuissa. Seuratasolla Bussaglia edustaa Dijonia. Hänen aiempia seurojaan ovat muun muassa CNFE Clairefontaine (2002–2004), FCF Juvisy (2004–2007), Montpellier HSC (2007–2009), Paris Saint-Germain (2009–2012), Olympique Lyonnais (2012–2015), saksalainen VfL Wolfsburg (2015–2017) ja espanjalainen FC Barcelona (2017–2018). Hän on voittanut Ranskan mestaruuden vuosina 2006, 2013, 2014 ja 2015 sekä Saksan mestaruuden vuonna 2017. == Lähteet == * === Viitteet === Luokka:Ranskalaiset jalkapalloilijat Luokka:Vuonna 1985 syntyneet Luokka:Elävät henkilöt
Camille Abily

Camille Abily (s. 5. joulukuuta 1984 Rennes) on ranskalainen jalkapalloilija, pelipaikaltaan keskikenttäpelaaja. Abily pelasi Ranskan naisten maajoukkueessa 183 maaottelua ja teki niissä 37 maalia. Hän edusti maajoukkuetta MM- kilpailuissa 2011 ja 2015 sekä olympialaisissa 2012. MM-kilpailuissa 2011 Abily teki yhden maalin ja Ranska sijoittui neljänneksi. Myös olympialaisissa Ranskan sijoitus oli neljäs. Abily pelasi myös vuosien 2005,http://www.uefa.com/womenseuro/season=2005/matches/round=1929/match=80079/index.html 2009,http://www.uefa.com/womenseuro/season=2009/matches/round=15046/match=304287/index.html 2013 ja 2017 EM-kilpailuissa. Vuoden 2009 EM-kisoissa hän teki kaksi maalia, joista toisen rangaistuspotkustahttp://www.uefa.com/womenseuro/season=2009/matches/round=15046/match=304299/index.html. Vuoden 2017 EM-kisoissa hän teki Ranskan ainoan maalin tasapeliin päättyneessä alkulohko-ottelussa Sveitsiä vastaanhttps://www.uefa.com/womenseuro/season=2017/matches/round=2000623/match=2020914/index.html. Seuratasolla Abily edusti viimeksi Olympique Lyonnais -seuraa vuosina 2010–2018. Hän pelasi myös Yhdysvalloissa Los Angeles Solissa vuonna 2009 ja FC Gold Pridessa vuonna 2010. == Lähteet == * === Viitteet === == Aiheesta muualla == Luokka:Ranskalaiset jalkapalloilijat Luokka:Vuonna 1984 syntyneet Luokka:Elävät henkilöt
Marika Jänkä

Marika Hannele Jänkä (s. 30. kesäkuuta 1983 Perho) on suomalainen kestävyysjuoksija. Hän edustaa Turun Urheiluliittoa ja hänen valmentajanaan toimii Lippo Juvala. Kalevan kisoista Jänkä on voittanut pronssia 3 000 metrin estejuoksusta, minkä lisäksi hän on saavuttanut viestijuoksun SM-kilpailuissa pronssia 4 × 800 metrin viestijuoksussa. == Lähteet == * Luokka:Suomalaiset kestävyysjuoksijat Luokka:Vuonna 1983 syntyneet Luokka:Elävät henkilöt
Oona Vilén

Oona Jemina Vilén (s. 14. marraskuuta 1989 Helsinki) on suomalainen pikajuoksija. Hän edustaa Viipurin Urheilijoita ja hänen valmentajanaan toimii Esa Peltola. Kalevan kisoista Vilén on voittanut pronssia 100 metrin juoksussa (2006). Lisäksi hän on saavuttanut viestijuoksun SM-kilpailuista pronssia 4 × 100 metrin viestijuoksusta (2004). == Lähteet == Luokka:Suomalaiset pikajuoksijat Luokka:Vuonna 1989 syntyneet Luokka:Elävät henkilöt
Theresa Eslund

Theresa Eslund (o.s. Nielsen, s. 20. heinäkuuta 1986) on tanskalainen jalkapalloilija, pelipaikaltaan puolustaja. Hän on pelannut Tanskan naisten maajoukkueessa kesäkuun 2020 loppuun mennessä 133 maaottelua ja tehnyt niissä viisi maalia. Hän pelasi vuoden 2013 EM-kisoissa Tanskan kaikissa viidessä ottelussa. Vuoden 2017 EM-kisoissa hän saavutti hopeaa. Ensimmäisen maaottelunsa hän pelasi maaliskuussa 2008. Nielsen edustaa seuratasolla Brøndby IF:ää. Aiemmin hän on pelannut Hvidovre IF:ssä vuoteen 2002, BSF:ssä vuosina 2003–2008, Brøndby IF:ssä vuosina 2009–2016, norjalaisessa Vålerenga IF:ssä vuonna 2017 ja yhdysvaltalaisessa Seattle Reign FC:ssä vuosina 2018–2019. == Lähteet == * * * * Luokka:Tanskalaiset jalkapalloilijat Luokka:Vuonna 1986 syntyneet Luokka:Elävät henkilöt
Alexander von Bach

Alexander von Bach (4. tammikuuta 1813 Loosdorf – 12. marraskuuta 1893 Wien) oli itävaltalainen poliitikko, joka toimi Itävallan sisäministerinä vuosina 1849–1859 ja loi maahan keskitetyn hallinnon, joka palveli uusabsolutismin tarpeita. Bach oli alkuperäiseltä ammatiltaan asianajaja ja vallankumouksen puhjetessa vuonna 1848 hänet tunnettiin aluksi liberaalina oppositiomiehenä. Tultuaan saman vuoden heinäkuussa oikeusministeriksi hän kuitenkin käänsi linjansa. Nyt Bach puolusti keisarin absoluuttista veto-oikeutta ja vaati suurmaanomistajille taloudellista korvausta vastineena maaorjuuden lakkauttamisesta. Wienissä lokakuussa syntyneen kansannousun aikana hän joutui epäsuosionsa vuoksi pakenemaan pääkaupungista, mutta jatkoi oikeusministerinä myös uudessa halltuksessa. Kesäkuussa 1849 hän siirtyi sisäministeriksi.Nordisk familjebok (1904), s. 597 Runeberg.org. Viitattu 16.7.2013. Sisäministerinä Bach loi Itävaltaan keskitetyn hallinnon ja kontrollijärjestelmän sekä ajoi taantumuksellista politiikkaa, johon kuului lehdistönvapauden vähentäminen ja oikeudenkäyntien julkisuudesta luopuminen. Bach pääosin saneli hallituksen politiikan vahvan pääministerin Felix zu Schwarzenbergin kuoltua vuonna 1852.Alexander, baron von Bach Encyclopædia Britannica Online Academic Edition. Viitattu 16.7.2013. Hän tuki myös klerikalismia ja vuonna elokuussa 1855 paavin kanssa solmittu konkordaatti oli pitkälti hänen aikaansaannostaan. Taantumuksellisesta maineestaan huolimatta Bachin hallinto sai aikaan myös joitain edistysaskeleita: koko valtakunnasta tehtiin yhteinen tullialue, maaorjuuden lakkauttaminen vietiin loppuun ja koulujärjestelmää kehitettiin.Austria (Neoabsolutist era, 1849–60) Encyclopædia Britannica Online Academic Edition. Viitattu 17.7.2013. Bach sai paronin aatelisarvon vuonna 1854. Koska Bachia pidettiin Itävallassa absolutistisen ja ultramontanistisen suuntauksen johtavana edustajana, hän joutui eroamaan hallituksesta poliittisen ilmapiirin muuttuessa vuonna 1859. Sen jälkeen hän oli vuoteen 1867 maansa lähettiläänä Pyhän istuimen luona. ==Lähteet== ==Aiheesta muualla== Luokka:Itävallan ministerit Luokka:Vuonna 1813 syntyneet Luokka:Vuonna 1893 kuolleet
Sofie Pedersen

Sofie Junge Pedersen (s. 24. huhtikuuta 1992) on tanskalainen jalkapalloilija, pelipaikaltaan keskikenttäpelaaja. Hän on pelannut Tanskan naisten maajoukkueessa kesäkuun 2022 loppuun mennessä 79 maaottelua ja tehnyt niissä seitsemän maalia. Hän pelasi vuoden 2013 EM-kisoissa kahdessa alkulohko- ottelussa ensimmäisen puoliajan. Vuoden 2017 EM-kisoissa hän saavutti hopeaa. Ensimmäisen naisten maaottelunsa hän pelasi joulukuussa 2011. Vuonna 2008 hän edusti Tanskaa alle 17-vuotiaiden MM-kilpailuissa. Pedersen on edustanut seuratasolla IK Skovbakkenia vuoteen 2012, Fortuna Hjørringiä vuosina 2012–2015, ruotsalaista FC Rosengårdia vuosina 2015–2017, espanjalaista Levantea vuosina 2017–2018, ruotsalaista Vittsjö GIK:ta loppuvuonna 2018 ja italialaista Juventusta vuodesta 2019. == Lähteet == * * * * * Luokka:Tanskalaiset jalkapalloilijat Luokka:Vuonna 1992 syntyneet Luokka:Elävät henkilöt
Air India FC

Air India FC on vuonna 1952 perustettu jalkapallojoukkue Mumbaista, Intiasta. Air India on voittanut Mumbain paikallisen liigan neljästi ja Intian pääsarjassa paras sijoitus on kuudes kaudelta 1997–1998. Menestyksen sijasta Air India tunnetaan hyvästä juniorityöstään, jonka seurauksena monet joukkueen juniorit ovat pelanneet isoimmissa seuroissa. == Lähteet == * Luokka:Intialaiset jalkapalloseurat Luokka:Vuonna 1952 perustetut urheiluseurat Luokka:Mumbai
Stina Petersen

Stina Lykke Petersen (s. 9. helmikuuta 1986) on tanskalainen jalkapalloilija, pelipaikaltaan maalivahti. Hän on pelannut Tanskan naisten maajoukkueessa 83 maaottelua. Hän oli Tanskan joukkueen ykkösmaalivahti vuoden 2013 EM-kisoissa, joissa Tanska ylsi välieriin saakka, ja vuoden 2017 EM-kisoissa, joissa Tanska saavutti hopeaa. Ensimmäisen naisten maaottelunsa hän pelasi maaliskuussa 2011 ja viimeisen syyskuussa 2018. Petersen on edustanut seuratasolla Odense BK:ta vuoteen 2006, BSF:ää vuosina 2006–2008, Brøndby IF:ää vuosina 2009–2013, saksalaista MSV Duisburgia vuosina 2013–2014, saksalaista 1. FC Kölniä vuosina 2014–2015, Odensea ja ruotsalaista Kristianstad DFF:ää vuonna 2016, KoldingQ:ta vuosina 2017–2018 sekä HB Køgeä vuonna 2020. == Lähteet == * * * * * Luokka:Tanskalaiset jalkapallomaalivahdit Luokka:Vuonna 1986 syntyneet Luokka:Elävät henkilöt
ABVD

ABVD on syöpäsairauksien hoidossa käytetty hoitokaavio. Se koostuu yhdistelmästä eri tavoin (toisistaan hieman poiketen) vaikuttavista sytostaateista eli solunsalpaajista. ABVD -yhdistelmähoitoa käytetään esimerkiksi Hodgkinin taudin hoidossa.Hodgkinin taudin hoito - Syöpäjärjestöt http://www.cancer.fi/tietoasyovasta/syopataudit/imukudossyovat/hodgkin/ (Viitattu 16.7.2013) ABVD koostuu neljästä eri syöpälääkkeestä: Adriamysiini, Bleomysiini, Vinblastiini sekä Dakarbatsiini. ABVD:n ohella on käytössä myös, niin kutsuttu BEACOPP -hoitoyhdistelmä. ==Lähteet== Luokka: Solunsalpaajat
Hippokamppi (kuu)

Hippokamppi (Neptunus XIV) on Neptunuksen pieni ja himmeä kuu, jonka löysi tähtitieteilijä Mark Showalter 1. heinäkuuta 2013 Hubble-avaruusteleskoopin vuosina 2004–2009 ottamien kuvien perusteella. Kuu on pienin Neptunuksen tunnetuista kuista, ja noin 100 miljoonaa kertaa himmeämpi kuin himmeimmät paljain silmin näkyvät tähdet. Kuun halkaisijasta on kaksi poikkeavaa arviota. Toinen arvio on 16–20 kilometriä https://archive.is/20130716121048/www.skyandtelescope.com/news/Neptunes- Newest-Moon-215535121.html ja toinen taas 8–10 kilometriähttps://solarsystem.nasa.gov/planets/profile.cfm?Object=Nep_S2004N1 . Se kiertää Neptunusta 105 283 kilometrin päässä planeetan keskustasta. Kuu nimettiin Poseidonin merihevosen mukaan. Ennen nimeämistään se tunnettiin väliaikaisella nimellä S/2004 N 1. == Lähteet == Luokka:Neptunuksen kuut
Nadia Nadim

thumb|Nadia Nadim Nadia Nadim (s. 2. tammikuuta 1988 Kabul Afganistan) on tanskalainen jalkapalloilija, pelipaikaltaan hyökkääjä. Hän on pelannut Tanskan naisten maajoukkueessa kesäkuun 2022 loppuun mennessä 100 maaottelua ja tehnyt niissä 38 maalia. Hän pelasi vuosien 2009, 2013 ja 2017 EM- kilpailuissa. Vuoden 2017 EM-kisoissa hän saavutti hopeaa ja teki maalin puolivälierässä Saksaa sekä loppuottelussa Alankomaita vastaan. Ensimmäisen naisten maaottelunsa hän pelasi maaliskuussa 2009. Sadannen maaottelunsa hän pelasi kesäkuussa 2022, kun Tanskan naismaajoukkue pelasi ensi kertaa Parkenilla ja voitti Brasilian 2–1. Nadim edustaa seuratasolla yhdysvaltalaista, NWSL:ssä pelaavaa Racing Louisvilleä. Aiemmin hän on pelannut IK Skovbakkenissa ja Fortuna Hjørringissä, yhdysvaltalaisseuroissa Sky Blue FC ja Portland Thorns, vuonna 2018 englantilaisessa Manchester Cityssä sekä tammikuusta 2019 kesään 2021 ranskalaisessa Paris Saint- Germainissa. Nadim syntyi Afganistanissa. Hänen isänsä oli kenraali, jonka Taliban teloitti vuonna 2000. Perhe pakeni Pakistanin kautta Eurooppaan ja päätyi Tanskaan. Nadim sai Tanskan kansalaisuuden vuonna 2008 ja pääsi Tanskan maajoukkueeseen vuonna 2009 Tanskan jalkapalloliiton taisteltua onnistuneesti FIFA:a vastaan hänen edustusoikeudestaan. Nadim opiskeli Aarhusin yliopistossa kirurgiksi. == Lähteet == * * * === Viitteet === == Aiheesta muualla == Luokka:Tanskalaiset jalkapalloilijat Luokka:Vuonna 1988 syntyneet Luokka:Elävät henkilöt
Agenor Gołuchowski (vanhempi)

Agenor Romuald Gołuchowski (8. helmikuuta 1812 Skała, Galitsia – 3. elokuuta 1875 Lemberg)Agenor Romuald, Count Gołuchowski Encyclopædia Britannica Online Academic Edition. Viitattu 16.7.2013. oli puolalaissyntyinen itävaltalainen valtiomies, joka toimi Itävallan sisäministerinä vuosina 1859–1860. Hän pääasiassa laati niin sanotun lokakuun diplomin, joka merkitsi keskitetyn hallitusvallan ja absolutismin ajan päättymistä Itävallassa. Gołuchowski palveli aluksi Galitsian paikallishallinnossa ja toimi Galitsian kuvernöörinä vuosina 1849–1859. Hänestä tuli sisäministeri elokuussa 1859. Ministerinä Gołuchowski pyrki edistämään federalismia muun muassa vahvistamalla Galitsian autonomian ja tekemällä puolasta yhden valtakunnan virallisista kielistä. Hänen merkittävin saavutuksensa oli vuonna 1860 annettu lokakuun diplomi, jonka nojalla valtakunnan eri osat saivat kukin omat maapäivänsä. Tämä muutti Itävallan federalistiseksi valtioksi. Gołuchowski joutui kuitenkin jättämään ministerin tehtävät jo saman vuoden joulukuussa ja vetäytyi hieman myöhemmin kokonaan politiikasta.Nordisk familjebok, (1908), s. 1453 Runeberg.org. Viitattu 16.7.2013. Lokakuun diplomin sisältöön oltiin tyytymättömiä useilla tahoilla ja keisari Frans Joosef päätti korvata sen jo seuraavan vuoden helmikuussa helmikuun patenttina tunnetulla uudella perustuslailla, joka palautti maan keskusjohtoisemmaksi ja jolla valtakunnalle luotiin yhteinen kaksikamarinen parlamentti.Austria (Constitutional experimentation, 1860–67) Encyclopædia Britannica Online Academic Edition. Viitattu 17.7.2013. Gołuchowski oli vuodesta 1861 parlamentin ylähuoneen jäsenenä. Hän toimi uudelleen Galitsian kuvernöörinä 1866–1868 ja 1871–1875 ja sai alueen puolalaiset yhteistyöhön Habsburgien monarkian kanssa tekemällä myönnytyksiä puolalaiselle nationalismille. Agenor Gołuchowskin samanniminen poika toimi myöhemmin Itävalta-Unkarin ulkoministerinä. ==Lähteet== ==Aiheesta muualla== Luokka:Itävallan ministerit Luokka:Puolalaiset henkilöt Luokka:Vuonna 1812 syntyneet Luokka:Vuonna 1875 kuolleet
Shiny Abraham

Shiny Abraham (s. 8. toukokuuta 1965) on entinen intialainen yleisurheilija, joka kilpaili pikajuoksussa. Hän on voittanut Intian mestaruuden 800 metrin juoksussa. Abraham on kilpaillut yli 75 kansainvälisessä kilpailussa. Luokka:Elävät henkilöt Luokka:Vuonna 1965 syntyneet Luokka:Intialaiset pikajuoksijat
Simo Hämäläinen

Simo Hämäläinen viittaa seuraaviin: *Simo Taavetti Hämäläinen (1913–1977), suomen kielen tutkija *Simo Olavi Hämäläinen (s. 1947), toimittaja, kirjailija
John Cullen

John Cullen (s. 2. elokuuta 1964 Puslinch, Ontario) on kanadalainen entinen jääkiekkohyökkääjä. Hän pelasi urallaan 10 kautta NHL-liigassa. == Ura == John Cullen varattiin NHL:ään vuoden 1986 täydennysvaraustilaisuudessa. Hän on yksi harvoista täydennysvarauksista, jotka ovat pelanneet yli 100 ottelua NHL:ssä. Vaikka Buffalo Sabres varasi Cullenin, hän kuitenkin aloitti NHL-uransa Pittsburgh Penguinsissa kaudella 1988–1989. Vuonna 1997 Cullenilla todettiin Non-Hodgkinin lymfooma, minkä takia häneltä jäi väliin koko kausi 1997–1998. Hän yritti paluuta kaudella 1998–1999, mutta hän oli sairautensa takia menettänyt paljon voimaa ja nopeutta, eikä pystynyt pelaamaan NHL-tasolla, joten hän lopetti uransa. Kauden päätteeksi NHL palkitsi hänet Bill Masterton Memorial Trophylla. == Tilastot == 1987–1988 Flint Spirits IHL 81 48 109 157 113 16 11 15 26 16 1988–1989 Pittsburgh Penguins NHL 79 12 37 49 112 11 3 6 9 28 1989–1990 Pittsburgh Penguins NHL 72 32 60 92 138 — — — — — 1990–1991 Pittsburgh Penguins NHL 65 31 63 94 83 — — — — — Hartford Whalers NHL 13 8 8 16 18 6 2 7 9 10 1991–1992 Hartford Whalers NHL 77 26 51 77 141 7 2 1 3 12 1992–1993 Hartford Whalers NHL 19 5 4 9 58 — — — — — Toronto Maple Leafs NHL 47 13 28 41 53 12 2 3 5 0 1993–1994 Toronto Maple Leafs NHL 53 13 17 30 67 3 0 0 0 0 1994–1995 Pittsburgh Penguins NHL 46 13 24 37 66 9 0 2 2 8 1995–1996 Tampa Bay Lightning NHL 76 16 34 50 65 5 3 3 6 0 1996–1997 Tampa Bay Lightning NHL 70 18 37 55 95 — — — — — 1997–1998 Ei pelannut — — — — — — — — — — — 1998–1999 Tampa Bay Lightning NHL 4 0 0 0 2 — — — — — Cleveland Lumberjacks IHL 6 2 7 9 0 — — — — — NHL yhteensä 621 187 363 550 898 53 12 22 34 58 Luokka:Kanadalaiset jääkiekkoilijat Luokka:Bill Masterton Memorial Trophy -voittajat Luokka:Buffalo Sabresin varaamat pelaajat Luokka:Vuonna 1964 syntyneet Luokka:Elävät henkilöt
Francis Daw Tang

Francis Daw Tang (s. 19. joulukuuta 1946) on myanmarilainen roomalaiskatolinen piispa. Hänet vihittiin papiksi Myitkyinan hiippakuntaan 15. maaliskuuta 1979 ja nimitettiin sen vihkipiispaksi sekä Maturban titulaaripiispaksi 15. tammikuuta 2002. Piispaksi vihkiminen seurasi 11. huhtikuuta. Pääkonsekraattorina toimi Adriano Bernardini, jota avustivat Paul Zingtung Grawng ja Charles Maung Bo.Catholic-Hierarchy.org: Bishop Francis Daw Tang Tang sai 3. joulukuuta 2004 nimityksen Myitkyinan piispaksi, jonka virkaan hänet asetettiin 6. helmikuuta 2005. == Lähteet == Luokka:Myanmarilaiset katoliset piispat Luokka:Vuonna 1946 syntyneet Luokka:Elävät henkilöt
Norberto do Amaral

Norberto do Amaral (s. 17. helmikuuta 1956) on itätimorilainen roomalaiskatolinen piispa. Hänet vihittiin papiksi Dilin hiippakuntaan 18. lokakuuta 1988 ja nimitettiin Malianan hiippakunnan johtoon 30. tammikuuta 2010. Piispaksi vihkiminen seurasi 24. huhtikuuta. Pääkonsekraattorina toimi Leopoldo Girelli, jota avustivat Alberto Ricardo da Silva ja Basílio do Nascimento. Do Amaral asetettiin virkaansa 25. huhtikuuta.Catholic- Hierarchy.org: Bishop Norberto do Amaral == Lähteet == Luokka:Itätimorilaiset henkilöt Luokka:Katoliset piispat Luokka:Vuonna 1956 syntyneet Luokka:Elävät henkilöt